Jay Schellen

**Jay Schellen** (født 1960) er en amerikansk trommeslager, mest kjent som medlem av progressiv rock-bandet Yes. Schellen har siden 2016 vært en del av Yes, hovedsakelig som trommeslager under konserter mens bandets trommeslager Alan White var syk, men også som studiomusiker på albumet *[[The Quest]]*. Han ble offisielt medlem av Yes i 2023 etter at Alan White døde i 2022. Schellen har tidligere spilt med heavy metal-bandet Hurricane, progressiv rock-bandene Asia, World Trade og  samt hard rock-bandet Unruly Child.

## Karriere

I 1981 spilte han sammen med den tidligere Yes-gitaristen Peter Banks' band. I 1982 ble han invitert til å spille med bandet Badfinger hvor blant andre tidligere Yes-keyboardist Tony Kaye var medlem. I 1984 ble Schellen med i bandet Stone Fury og fra 1985 til 1991 var han medlem av Hurricane, som ga ut albumene *Take What You Want*, *Over the Edge* og *Slave to the Thrill*. I 1993 var han med på å starte bandet Unruly Child, som ga ut ett album. Schellen ble med i bandet World Trade i 1995 og spilte på deres andre album *Euphoria*, sammen med blant andre Billy Sherwood fra Yes. 

Fra 1995 til 1997 var Schellen med på å starte bandet Sircle of Silence sammen med den tidligere vokalisten i Accept,  David Reece. I 1998 var han den del av bandet Heaven and Earth samtidig som han deltok på Unruly Childs andre album. Schellen spilte i 1999 på Billy Sherwoods første soloalbum, *The Big Peace*, og i 2000 og 2003 deltok han på Sherwood og Yes-bassist Chris Squires prosjekt, Conspiracy, og deltok på prosjektets to album samt på konsert-DVD-en *Conspiracy Live* som ble spilt inn i 2004 og utgitt i 2006. Schellen fortsatte samarbeidet med Billy Sherwood på flere prosjekter, blant annet i bandet Circa:, hvor han erstattet Alan White som trommeslager. Etter utgivelsen av albumet *Circa HQ* i januar 2009, var han en kort periode medlem av Yoso, som besto av blant andre Billy Sherwood, Tony Kaye og Bobby Kimball fra Toto. 

I 2004 samarbeidet Schellen og Sherwood med forarbeide til Asias album *Silent Nation*, sammen med den tidligere og fremtidge keyboardisten i Yes, Geoff Downes. I august 2005 ble Schellen Asias nye trommeslager da han erstattet Chris Slade. Downes oppløste denne versjonen av Asia i 2006 for å gjenforene den originale besetningen. Schellen startet så bandet GPS sammen med to av medlemmene fra 2005-versjonen av Asia, vokalisten John Payne og gitarist Guthrie Govan. GPS ga ut albumet *Window to the Soul* i 2006. John Payne startet så opp bandet Asia featuring John Payne med Schellen på trommer, Govan på gitar og Erik Norlander på keyboard. 

Schellen ble hentet inn som midlertidig trommeslager for Yes under bandets Nord-Amerika-turné i 2016. Han ble håndplukket av Alan White, som måtte stå over på grunn av en ryggoperasjon. Schellen fortsatte i Yes som gjesteartist og støttte for White, som fremdeles slet med helseproblemer. Da White måtte stå over konserter i 2022, ønsket han at Schellen skulle ta over dersom det skulle vise seg at han selv ikke kunne fortsette.Alan White døde i mai 2022 og Schellen ble offisielt presentert som fast medlem av Yes i februar 2023.

## Diskografi (utvalg)
* Hurricane – *Take What You Want* (1985)
* Jef Scott - *Ten Stories* (1986)
* Hurricane – *Over the Edge* (1988)
* Hurricane – *[[Slave to the Thrill]]* (1990)
* Unruly Child – *Unruly Child* (1992)
* Lynx - *Lynx* (1993)
* Sircle of Silence - *Sircle of Silence* (1993)
* Sircle of Silence - *Suicide Candyman* (1994)
* Air Pavilion - *Sarrph Cogh* (1994)
* Marcie Free - *Tormented* (1995)
* Diverse artister - *Jeffology - A Guitar Chronicle* (1995)
* Stream - *Take It Or Leave It* (1995)
* World Trade – *Euphoria* (1995)
* Murderer's Row - *Murderer's Row* (1996)
* Diverse artister - *Crossfire - A Salute to Stevie Ray* (1996)
* Billy Sherwood – *The Big Peace* (1999)
* Chris Squire & Billy Sherwood – *Conspiracy*
* Conspiracy – *The Unknown*
* Yes – *[[Topographic Drama – Live Across America]]* (2017)
* Peter Banks – *[[Be Well, Be Safe, Be Lucky... The Anthology]]* (2018)
* Dukes of the Orient – *Dukes of the Orient* (2018)
* Yes – *[[Yes 50 Live]]* (2019)
* David Cross og Peter Banks – *Crossover* (2020)
* Yes – *[[The Royal Affair Tour: Live from Las Vegas]]* (2020)
* Yes – *[[The Quest]]* (2021)
*Tony Kaye – *The End of Innocence* (2021)
*Yes – *[[Mirror to the Sky]]* (2023)

## Referanser


## Eksterne lenker
*JaySchellen.com – offisielt nettsted
*Jay Schellen (Jay Schellenbaum) på bandtoband.com
*Jay Schellen på discogs.com